Kerangka Dasar Luar Malaysia Baharu

Pada 18 September 2019, Perdana Menteri Mahathir Mohamad mengumumkan empat prinsip utama dalam Kerangka Dasar Luar Malaysia Baharu. Mahathir berkata, ia termasuk mengambil bahagian secara aktif dalam perbincangan di pelbagai forum antarabangsa yang Malaysia adalah ahli, selain mempengaruhi proses membuat keputusan pada forum antarabangsa yang Malaysia bukan ahli. Selain itu, katanya, kerangka itu juga menjadi rujukan untuk membentuk wacana mengenai isu baharu seperti Revolusi Perindustrian 4.0 (IR 4.0) dan konsep ekonomi biru (blue economy).

Mahathir memberi jaminan bahawa Malaysia akan terus melaksanakan dasar luar yang pragmatik, bebas dan berprinsip, berasaskan nilai-nilai keamanan, kemanusiaan, keadilan dan kesaksamaan. Beliau berkata, Malaysia juga percaya kepada pengekalan hubungan bersahabat dengan semua negara dan penyelesaian aman kepada pertikaian, berdasarkan undang-undang dan kelaziman antarabangsa.

Intipati
Elemen asas dasar luar kekal tidak berubah
Malaysia terus berusaha untuk mencapai dasar luar yang pragmatik, bebas dan berprinsip
Malaysia percaya pengekalan hubungan bersahabat dengan semua negara, penyelesaian aman bagi pertikaian berdasarkan undang-undang dan kelaziman antarabangsa
Malaysia berhak menyuarakan pandangan dan protes terhadap penindasan dan jenayah kemanusiaan
Malaysia akan terus melaksanakan dasar luar berasaskan nilai-nilai keadilan dan kesaksamaan

Pelaksanaan
Penyertaan aktif dalam pelbagai perbincangan di peringkat antarabangsa di mana Malaysia telah menjadi ahli
Untuk mempengaruhi proses pembuatan keputusan perbincangan peringkat antarabangsa di mana Malaysia tidak menjadi ahli
Membentuk perbincangan berkaitan isu-isu yang baru muncul seperti Revolusi Industri 4.0 & "Ekonomi Biru"

Rujukan

Category:Kepimpinan Mahathir Mohamad kedua
Kategori:Kerangka Dasar Luar Malaysia Baharu
Kategori:Dasar kerajaan Malaysia